Návrh

Vyhláška
Ministerstva spravodlivosti Slovenskej republiky
z ..... 2005,

ktorou sa dopĺňa vyhláška Ministerstva spravodlivosti Slovenskej republiky 
č. 655/2004 Z. z. o odmenách a náhradách advokátov za poskytovanie právnych služieb v znení vyhlášky č. 279/2005 Z. z.

Ministerstvo  spravodlivosti Slovenskej  republiky podľa  § 83 zákona č. 586/2003  Z. z. o advokácii  a o zmene  a doplnení zákona č. 455/1991  Zb.  o  živnostenskom  podnikaní (živnostenský zákon) v znení neskorších predpisov ustanovuje:

Čl. I

	Vyhláška Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení vyhlášky č. 279/2005 Z. z. sa dopĺňa takto:

1. V § 9 ods. 1 sa na konci pripájajú tieto slová: „ak táto vyhláška neustanovuje inak.“

2.  Za § 11 sa vkladajú § 11a až 11g, ktoré vrátane nadpisov znejú:

„Tarifná odmena advokáta  za zastupovanie osoby v materiálnej núdzi 
v občianskom súdnom konaní

Základná sadzba tarifnej odmeny  za konanie podľa tretej časti 
Občianskeho súdneho poriadku

§ 11a

(1)	Ak nie je ustanovené inak, základná sadzba tarifnej odmeny vo veci, kde predmetom konania je zaplatenie peňažnej sumy je

do 1 000,- Sk			                     	1 500,- Sk
od 1 000,- Sk do 5 000,- Sk 	                     	3 000,- Sk
od 5 000,- Sk do 10 000,- Sk	                     	7 000,- Sk
od 10 000,- Sk do 20 000,- Sk	          	8 000,- Sk,	
nad 20 000,- Sk do 100 000,- Sk                   8 000,- Sk 
	+ 1 000,- Sk za každých aj začatých 10 000,- Sk
	prevyšujúcich sumu 20 000,- Sk
nad 100 000,- Sk do 500 000,- Sk               	6 000,- Sk
	+ 1 000,- Sk za každých aj začatých 20 000,- Sk    	prevyšujúcich sumu 100 000,- Sk
nad 500 000,- Sk do 3 000 000,- Sk            		36 000,- Sk
	+ 1 500 Sk,- za každých aj začatých 50 000,- Sk              	prevyšujúcej 500 000,- Sk
nad 3 000 000,- Sk                                      	 111 000,- Sk 
                                                                    		+ 1 000,- Sk za každých aj začatých 100 000,- Sk    		prevyšujúcich sumu 3 000 000,- Sk.

(2)	Hodnota opakujúcich sa plnení sa určí súčtom hodnôt týchto plnení; na príslušenstvo pohľadávky alebo práva sa neprihliada. Ak ide o plnenie na čas dlhší ako päť rokov alebo na čas neurčitý, určí sa päťnásobkom hodnoty ročného plnenia.

(3)	Ak je predmetom konania plnenie na základe zmluvy, ktoré je vyjadrené v peniazoch, považuje sa za predmet konania suma uvedená v zmluve; to platí aj v prípade ak je predmetom konania vrátenie plnenia z neplatnej zmluvy alebo zrušenej zmluvy.

(4)	Ak je predmetom konania zmenka alebo šek a nejde o zaplatenie peňažnej sumy, považuje sa za predmet konania peňažná suma uvedená na zmenke alebo šeku; to platí aj v prípade ak predmetom konania je iný cenný papier na ktorom je uvedená menovitá hodnota. 

(5)	Ak je predmetom konania zrušenie a vysporiadanie podielového spoluvlastníctva považuje sa za predmet konania

a)	hodnota veci znížená o hodnotu podielu zastupovaného účastníka, ak návrh smeruje na prikázanie veci tomuto účastníkovi alebo na predaj veci,
b)	hodnota veci znížená o hodnotu podielov ostatných spoluvlastníkov, ak návrh smeruje na prikázanie veci ostatným spoluvlastníkom,
c)	hodnota veci, ak návrh smeruje na jej rozdelenie.

(6)	Vo veciach vyporiadania bezpodielového spoluvlastníctva manželov  je predmetom konania  polovica hodnoty jednotlivých vecí, pohľadávok a záväzkov, ktoré sa stali predmetom vyporiadania.

§ 11b

(1)	Základná sadzba tarifnej odmeny vo veciach určenia platnosti alebo neplatnosti právnych úkonov, vo veciach určenia, či tu právny vzťah alebo právo je, alebo nie je, s výnimkou konaní, ktorých predmetom je vlastnícke právo a právnych úkonov, pri ktorých sa hodnota sporu nedá určiť je

a)	ak ide o právny vzťah  alebo právo k podniku			18 000,- Sk,
b)	ak ide o právny vzťah  alebo právo k nehnuteľnosti		15 000,- Sk,
c)	v ostatných prípadoch 						10 000,- Sk.

(2)	Ak  sa vo veciach určenia platnosti alebo neplatnosti právnych úkonov, či tu právny vzťah alebo právo je, alebo nie je hodnota sporu dá určiť alebo ak, je predmetom konania určenie vlastníckeho práva, základná sadzba tarifnej odmeny sa určí podľa § 11a ods. 1.

(3)	 Základná sadzba tarifnej odmeny vo veciach ochrany osobnosti, vo veciach ochrany  pred uverejňovaním informácií, ktoré sú zneužitím slobody prejavu podľa právnych predpisov o hromadných informačných prostriedkoch a vo veciach vyplývajúcich z uplatňovania práv a povinností podľa predpisov o ochrane osobných údajov   je 

a)	ak sa požaduje náhrada nemajetkovej ujmy			20 000,- Sk,
b)	v ostatných prípadoch						10 000,- Sk.

(4)	Základná sadzba tarifnej odmeny je 

a) vo veciach starostlivosti o maloletých, výchovy a výživy maloletých detí, úpravy styku rodičov s maloletými deťmi, úpravy styku blízkych osôb s maloletými deťmi, osvojenia, pestúnskej starostlivosti, zverenia maloletého dieťaťa do osobnej starostlivosti inej fyzickej osoby než rodiča, spôsobilosti na právne úkony, opatrovníckych, vyhlásenia za mŕtveho, vo veci rozvodu manželstva, vyhlásenia manželstva za neplatné, určenia, či tu manželstvo je alebo nie je, o určení alebo popretí rodičovstva a v ostatných veciach upravených zákonom o rodine          										4 000,- Sk,
b) vo veciach upravených Zákonníkom práce s výnimkou konaní, ktorých predmetom je zaplatenie peňažnej sumy	                                                                       	4 500,- Sk,
c) vo veciach nájmu alebo vypratania nehnuteľnosti, bytu, nebytového priestoru a určení či povinnosť vypratať byt je spojená s právom na bytovú náhradu, s výnimkou konaní, ktorých predmetom je zaplatenie peňažnej sumy		                         		4 000,- Sk,
d) vo veci nahradenia prejavu vôle				                         	5 000,- Sk,
e) vo veciach práv k cudzím veciam s výnimkou konaní, ktorých predmetom je vlastnícke právo		                                                         		              	            4 500,- Sk,
f) vo veciach o niektorých otázkach obchodných spoločností a družstiev   	 7 500,- Sk,
g)   vo veciach obchodného registra		                         		  	3 500,- Sk.

(5)	V konaniach podľa odseku 4 písm. b), c), a e), ktorých predmetom je zaplatenie peňažnej sumy, určí sa základná sadzba tarifnej odmeny podľa § 11a ods. 1.  

§ 11c

Vo  veciach ktoré nie sú uvedené v § 11a a 11b je základná sadzba tarifnej odmeny 

a)	ak je príslušný okresný súd					                        5 500,- Sk,
b)	v ostatných prípadoch						                        7 500,- Sk.

Základná sadzba tarifnej odmeny  za konanie podľa druhej, štvrtej a šiestej časti Občianskeho súdneho poriadku

§ 11d

Vo veciach predbežného opatrenia je základná sadzba tarifnej odmeny 2 000,- Sk.

§ 11e

(1)	Vo veciach odvolania a dovolania sa základná sadzba tarifnej odmeny  posudzuje  rovnako ako v konaní na súde prvého stupňa, ak nie je ustanovené inak.

(2)	Vo veciach obnovy konania je základná sadzba tarifnej odmeny 5 500,- Sk.

(3)	Vo veciach mimoriadneho dovolania je základná sadzba tarifnej odmeny 10 000, Sk. 

§ 11f

(1)	Základná sadzba tarifnej odmeny pri nariadení výkonu rozhodnutia je  

a)	ak ide o vymáhanie peňažnej sumy 		            50 % odmeny podľa § 10 ods. 1,
b)	ak ide o vypratanie								4 000,- Sk,
c)	v ostatných prípadoch výkonu rozhodnutia				            5 000,- Sk,

§ 11g

Tarifná odmena v osobitných prípadoch

(1)	Ak je predmetom odvolania alebo dovolania len rozhodnutie o náhrade trov konania, o určení lehoty na plnenie, o predbežnej vykonateľnosti, o príslušenstve pohľadávky, alebo rozhodnutie procesnej povahy  tarifná odmena je 1 500,- Sk.

(2)	Ak zastupoval advokát účastníka konania v mimoriadne náročnej alebo skutkovo zložitej veci, môže mu sudca zvýšiť základnú sadzbu tarifnej odmeny až o 100%, to neplatí ak je základná sadzba tarifnej odmeny určená podľa § 11a ods. 1.

(3)	Základná sadzba tarifnej odmeny sa zvýši o 20 %, ak advokát zastupuje v konaní v rovnakej veci spoločne dve alebo viac osôb.

(4)	Pri spojení dvoch alebo viacero vecí, ktoré skutkovo súvisia sa najvyššia základná sadzba tarifnej odmeny  zvyšuje o polovicu; základná sadzba tarifnej odmeny  za ostatné veci sa neprizná.“

3. V § 14 sa za odsek 2 vkladá nový odsek 3, ktorý znie:

Alternatíva I

	„(3) Ak bola súdom schválená dohoda o vine a treste pred podaním obžaloby, patrí advokátovi okrem odmeny za úkony podľa odseku 1 a 2, aj odmena vo výške 10-násobku základnej sadzby tarifnej odmeny za jeden úkon právnej služby.“

Alternatíva II

	„(3) Ak bola súdom schválená dohoda o vine a treste pred podaním obžaloby, patrí advokátovi okrem odmeny za úkony podľa odseku 1 a 2, aj odmena vo výške 10-násobku základnej sadzby tarifnej odmeny za jeden úkon právnej služby. Ak bola dohoda o vine a treste schválená po podaní obžaloby, patrí mu odmena vo výške 5-násobku základnej sadzby tarifnej odmeny za jeden úkon právnej služby podľa § 12 ods. 3 vyhlášky.“

Doterajšie odseky 3 a 4 sa označujú ako odseky 4 a 5.

Čl. II

	Táto vyhláška nadobúda účinnosť 1. januára 2006.